pythainlp/thaigov-v2-corpus-22032023 huggingface dataset:
วันศุกร์ที่ 23 กรกฎาคม 2564
รมว.วธ. เป็นประธานในพิธีเปิด “การประชุมนานาชาติ Art for All 2021 : Virtual Art Activities Series” ภายใต้ “โครงการศิลปะเพื่อมวลมนุษย์ : ๒๕ ปี แห่งการพัฒนาศักยภาพคนพิการ”
รมว.วธ. เป็นประธานในพิธีเปิด “การประชุมนานาชาติ Art for All 2021 : Virtual Art Activities Series” ภายใต้ “โครงการศิลปะเพื่อมวลมนุษย์ : ๒๕ ปี แห่งการพัฒนาศักยภาพคนพิการ”
วันที่ ๒๓ กรกฎาคม ๒๕๖๔ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานในพิธีเปิด “การประชุมนานาชาติ Art for All 2021 : Virtual Art Activities Series” ภายใต้ “โครงการศิลปะเพื่อมวลมนุษย์ : ๒๕ ปี แห่งการพัฒนาศักยภาพคนพิการ” โดยมี ศ.ดร.ชาญณรงค์ พรรุ่งโรจน์ ประธานมูลนิธิศิลปะเพื่อมวลมนุษย์ กล่าวต้อนรับ มีนางสาวดารุณี ธรรมโพธิ์ดล ที่ปรึกษากระทรวงวัฒนธรรม และนางสาวอุรุษยา อินทรสุขศรี ผู้อำนวยการกองการต่างประเทศ สำนักงานปลัดกระทรวงวัฒนธรรม เข้าร่วมผ่านระบบการประชุมทางไกล (Zoom) ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
การประชุมดังกล่าว จัดขึ้นโดยความร่วมมือระหว่างกระทรวงวัฒนธรรมกับมูลนิธิศิลปะเพื่อมวลมนุษย์ Art for All มุ่งเน้นการแลกเปลี่ยนเรียนรู้ประสบการณ์การจัดการเรียนการสอนศิลปะเพื่อเยาวชนผู้พิการและเยาวชนด้อยโอกาสในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดยมีศิลปินร่วมแลกเปลี่ยนประสบการณ์จาก ๙ ประเทศ ได้แก่ กัมพูชา อินเดีย อินโดนีเซีย ลาว มาเลเซีย เมียนมา ฟิลิปปินส์ สิงคโปร์ และไทย และมีผู้เข้าร่วมจากอาเซียนและอินเดีย ซึ่งกิจกรรมจัดขึ้นระหว่างเดือนกรกฎาคม-สิงหาคมนี้ ติดตามกิจกรรมได้ที่ Facebook เพจ มูลนิธิศิลปะเพื่อมวลมนุษย์
วันอังคารที่ 3 สิงหาคม 2564
"นรม.และ รมว.กห. แสดงความเสียใจทหารพราน ถูกซุ่มโจมตี เจ็บและเสียชีวิต ขณะป้องกันคนเข้าลักลอบเมือง"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้กล่าวแสดงความเสียใจกับ กำลังพล ร้อย ทพ. 4514 ที่บาดเจ็บ 4 นายและเสียชีวิต 1 นาย
จากการถูกซุ่มโจมตีของ ผกร. ในพื้นที่ บ.แฆแบะ ต.นานาค อ.ตากใบ จว.นราธิวาส ขณะปฏิบัติภารกิจป้องกันการลักลอบเข้าเมืองผิดกฎหมายชายแดนไทย - มาเลเซีย เมื่อ 0220 ; 3 ส.ค.64 ที่ผ่านมา
โดย พล.อ.ประยุทธ์’ ได้กำชับ ทบ. และ กอ.รมน.ภาค 4 ส่วนหน้า ให้การช่วยเหลือดูแลผู้ได้รับบาดเจ็บทั้ง 4 นายอย่างดีที่สุด รวมทั้ง ขอให้ช่วยเหลือดูแลครอบครัวผู้เสียชีวิตอย่างเต็มกำลังและสนับสนุนการจัดพิธีทางศาสนาอย่างสมเกียรติ
พร้อมทั้งย้ำการปฏิบัติหน้าที่ ขอให้อดทน และใช้ความพยายามเจรจาพูดคุยกันด้วยความเข้าใจ ไม่ใช้ความรุนแรงต่อกัน โดยให้เพิ่มความระมัดระวังในการปฏิบัติหน้าที่ และเร่งติดตามผู้กระทำผิดมาลงโทษโดยเร็ว
#RIPทหารกล้า
#ทหารของพระราชา
วันพฤหัสบดีที่ 23 กันยายน 2564
“นายกฯ”มอบโฆษกรัฐบาลลงพื้นที่ตรวจเยี่ยมจุดฉีดวัคซีน พร้อมมอบอาหารกล่อง รพ.กลางส่งต่อความห่วงใย-กำลังใจจากนายกถึงประชาชนและบุคลากรทางการแพทย์
“นายกฯ”มอบโฆษกรัฐบาลลงพื้นที่ตรวจเยี่ยมจุดฉีดวัคซีน พร้อมมอบอาหารกล่อง รพ.กลางส่งต่อความห่วงใย-กำลังใจจากนายกฯ ถึงประชาชนและบุคลากรทางการแพทย์ ย้ำวัคซีนมีเพียงพอ แจงจนถึงสิ้นปี 64 มีวัคซีนกว่า 152.9 ล้านโดส ทั้งวัคซีนหลักและวัคซีนทางเลือก
วันนี้ (23 กันยายน 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ขณะนี้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เริ่มดีขึ้น แนวโน้มผู้ติดเชื้อใหม่มีจำนวนลดลงถือเป็นสัญญาณที่ดี ที่สำคัญจำนวนยอดผู้ป่วยในส่วนที่รักษาหายสามารถกลับบ้านได้สถิติสูงกว่ายอดผู้ป่วยที่ติดเชื้อใหม่รายวันติดต่อกันนานเป็นเดือนแล้ว อย่างไรก็ตาม พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังคงให้ทุกฝ่ายจับตาตัวเลขอย่างใกล้ชิด เพื่อวางแผนให้ผู้คนกลับมาใช้ชีวิตได้ใกล้เคียงกับก่อนหน้านี้เพื่อลดผลกระทรบทางเศรษฐกิจและสังคม ตลอดจนสั่งการเร่งรัดแจกชุดตรวจ ATK ให้ประชาชนกลุ่มเสี่ยงให้รวดเร็วยิ่งขึ้น โดยแนวทางการกระจายชุดตรวจ ATK จำนวน 8.5 ล้านชุดนั้น จะกระจายให้กรุงเทพฯ 2.4 ล้านชุด ปริมณฑลและต่างจังหวัด 5.6 ล้านชุด ส่วนอีก 5 แสนชุด จะสำรองไว้ที่ สปสช. และกรมอนามัย กระทรวงสาธารณสุข เพื่อแจกจ่ายในการลงพื้นที่ และร้านขายยาในพื้นที่กรุงเทพฯ และปริมณฑล ที่ยังตกหล่น ซึ่งขณะนี้ องค์การเภสัชได้ทยอยส่งมอบให้กับ สปสช. แล้ว 7,068,600 ชุด กระจายทั่วประเทศกว่า 6.7 ล้านชุด และผ่าน “เป๋าตัง” แล้ว 95,727 ชุด นอกจากนี้ ท่านนายกฯ ยังเน้นย้ำเรื่องการฉีดวัคซีนให้กับทุกกลุ่มตามแผน โดยรัฐบาลจัดหาทั้งวัคซีนหลักและวัคซีนทางเลือกจนถึงสิ้นปี 2564 รวมทั้งสิ้นจำนวน 152.9 ล้านโดส ดังนั้น วัคซีนมีเพียงพออย่างแน่นอน
โฆษกประจำสำนักนายกรัฐมนตรี กล่าวอีกว่า วันนี้ตนลงพื้นที่ตรวจเยี่ยมจุดให้บริการฉีดวัคซีน และจุดบริการแจกชุดตรวจ ATK ณ โรงพยาบาลกลาง เพื่อนำความห่วงใยและกำลังใจจากนายกรัฐมนตรีส่งต่อถึงพี่น้องประชาชนและบุคลากรทางการแพทย์ ตลอดจนผู้ปฎิบัติหน้าที่ทุกคน ซึ่งขณะนี้ยอดฉีดวัคซีนของไทยอยู่ที่ 47,648,503 โดส แบ่งเป็นเข็มแรก 30,098,403 ราย ฉีดครบโดส (2 เข็ม) จํานวน 16,658,078 ราย และฉีดเข็ม 3 (Booster dose) แล้วจำนวน 891,243 ราย โดยในวันพรุ่งนี้ (24 กันยายน) กระทรวงสาธารณสุข เตรียมฉีดวัคซีนกระตุ้นเข็มที่ 3 ให้แก่ผู้ที่ฉีดวัคซีนซิโนแวคครบ 2 เข็ม ซึ่งมีจำนวน 3,499,802 คน โดยประชาชนที่จะเข้ารับการฉีดจะได้รับการแจ้งข้อความ SMS ผ่านทางแอปพลิเคชันหมอพร้อม หรือลงทะเบียนที่สถานพยาบาลเดิม โดยไม่ต้องเสียค่าใช้จ่าย ทั้งนี้ ตนยังได้ร่วมกับกลุ่มเพื่อนธนกร จัดซื้ออาหารจากผู้ประกอบการร้านอาหารที่ได้รับผลกระทบจากโควิด-19 แจกจ่ายให้กับพี่น้องประชาชนและบุคลากรทางการแพทย์ โดยมีนายแพทย์ สมเกียรติ อัศวโรจน์พงษ์ รองผู้อำนวยการโรงพยาบาลกลาง ฝ่ายการแพทย์ เป็นผู้รับมอบอีกด้วย
“ท่านนายกฯ ได้เน้นย้ำให้ทุกฝ่ายดำเนินมาตรการช่วยเหลือและเยียวยาผู้ที่ได้รับผลกระทบอย่างต่อเนื่อง รวมทั้งได้จัดสรรงบประมาณรายจ่ายเพิ่มเติมเพื่อรับมือกับผลกระทบที่เกิดขึ้น ทั้งด้านเศรษฐกิจและสังคม มาตรการล็อกดาวน์และการระดมฉีดวัคซีนนั้นเริ่มส่งผลอย่างเป็นรูปธรรม ขอขอบคุณทุกฝ่ายที่ช่วยกันทำให้ประเทศเดินหน้าต่อไปได้ อย่างไรก็ตาม เรายังต้องป้องกันตัวเองตามมาตรการทางสังคม และมาตรการป้องกันตนเองแบบสูงสุดต่อไป ซึ่งถือว่าเป็นสิ่งที่จำเป็นมาก” นายธนกรฯ กล่าว
--------------------
วันพุธที่ 20 เมษายน 2565
ธอส. เปิดตัวสลาก “ขาลเพิ่มพูน” หน่วยละ 1,000 บาท ลุ้นรางวัลสูงสุด 2 ล้านบาท ทุกเดือนตลอด 3 ปี พร้อมโอกาสรับผลตอบแทนผันแปรตามคุณภาพสินเชื่อที่ดีที่สุดของ ธอส.
ธอส.เปิดตัวสลากออมทรัพย์ชุด “ขาลเพิ่มพูน” สลากออมทรัพย์ชุดแรกของไทยที่ผู้ฝากมีส่วนทำให้คนไทยมีบ้านโดยตรง หน่วยละ 1,000 บาท (แบ่งเป็น 2 หมวดๆ ละ 10,000,000 หน่วย) อายุสลาก 3 ปี ผลตอบแทนหน้าสลาก 0.3% ต่อปี ลุ้นรับเงินรางวัลมูลค่าสูงสุด 2 ล้านบาท
ธนาคารอาคารสงเคราะห์ เปิดตัว สลากออมทรัพย์ ชุด “ขาลเพิ่มพูน” สลากออมทรัพย์ชุดแรกของประเทศไทยที่ผู้ฝากจะมีส่วนทำให้คนไทยมีบ้านได้โดยตรง หน่วยละ 1,000 บาท (แบ่งเป็น 2 หมวด ๆ ละ 10,000,000 หน่วย) อายุสลาก 3 ปี ผลตอบแทนหน้าสลาก 0.3% ต่อปี ลุ้นรับเงินรางวัลมูลค่าสูงสุด 2 ล้านบาท ตลอด 36 งวด และมีโอกาสรับผลตอบแทนผันแปรอีก 0.70% ต่อปี รวมรับผลตอบแทน 1% ต่อปี (เงื่อนไขผลตอบแทนผันแปรเป็นไปตามที่ธนาคารกำหนดจากคุณภาพสินเชื่อที่ดีที่สุดของธนาคาร ที่นำเงินสลากออมทรัพย์ชุดขาลเพิ่มพูนไปปล่อยสินเชื่อ) เริ่มรับฝากตั้งแต่วันจันทร์ที่ 25 เมษายน 2565 และออกรางวัลครั้งแรกวันจันทร์ที่ 16 พฤษภาคม 2565 จำหน่ายผ่านช่องทาง Mobile Application : GHB ALL และ ธอส. ทุกสาขาทั่วประเทศ
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนนโยบายรัฐบาลของพลเอกประยุทธ์ จันทร์โอชา นายกรัฐมนตรี ที่ต้องการช่วยเหลือให้คนไทยมีบ้าน พร้อมกับเพิ่มโอกาสให้กับประชาชนทุกคนได้เข้าถึงทางเลือกในการลงทุนกับสลากออมทรัพย์ ธอส. ที่มีความมั่นคง ให้ผลตอบแทนดี และมีโอกาสถูกรางวัลสูงมากยิ่งขึ้น ธอส. จึงได้จัดทำผลิตภัณฑ์ สลากออมทรัพย์ ชุด “ขาลเพิ่มพูน” สลากออมทรัพย์ชุดแรกของประเทศไทยที่ผู้ฝากจะได้มีส่วนในการช่วยทำให้คนไทยมีบ้านโดยตรง พร้อมโอกาสในการรับผลตอบแทนเพิ่มขึ้นตามคุณภาพของสินเชื่อ และเป็นสลากชุดที่ทุกคนสามารถออมเพื่อลุ้นรับทรัพย์ได้ง่าย ๆ เพียงหน่วยละ 1,000 บาท (แบ่งเป็น 2 หมวด ๆ ละ 10,000,000 หน่วย) กรอบวงเงินรวม 20,000 ล้านบาท อายุสลาก 3 ปี ผลตอบแทนหน้าสลาก 0.30% ต่อปี ออกรางวัลทุกเดือน รวม 36 ครั้ง แบ่งเป็น รางวัลที่ 1 มูลค่ารางวัลสูงถึง 2,000,000 บาท จำนวน 1 รางวัล/ต่อ 2 หมวด รางวัลที่ 2 มูลค่ารางวัลละ 10,000 บาท จำนวน 4 รางวัล/หมวด
รางวัลที่ 3 มูลค่ารางวัลละ 1,000 บาท จำนวน 40 รางวัล/หมวด โดยมีผลตอบแทนรางวัล หรือโอกาสในการถูกรางวัลใหญ่สูงถึง 0.00044% ขณะที่รางวัลเลขท้าย 3 ตัว หมุน 1 ครั้ง รางวัลละ 70 บาท และรางวัลเลขท้าย 2 ตัว หมุน 1 ครั้ง รางวัลละ 15 บาท หากฝากตั้งแต่ 100,000 บาทขึ้นไป จะสามารถถูกรางวัลเลขท้าย 2 ตัวทุกงวด พิเศษ!! ผู้ฝากยังมีโอกาสรับผลตอบแทนผันแปร 0.70% ต่อปี รวมรับผลตอบแทนสูงสุด 1% ต่อปี โดยเงื่อนไขรับผลตอบแทนผันแปรเป็นไปตามที่ธนาคารกำหนดจากคุณภาพสินเชื่อที่ดีที่สุดของธนาคาร ที่นำเงินสลากออมทรัพย์ชุดขาลเพิ่มพูนไปปล่อยสินเชื่อ ณ วันที่ 30 ธันวาคม 2567
สำหรับสลากออมทรัพย์ชุดขาลเพิ่มพูน จะเริ่มรับฝากตั้งแต่วันจันทร์ที่ 25 เมษายน 2565 เป็นต้นไป จนกว่าจะเต็มกรอบวงเงิน และเริ่มออกรางวัลครั้งแรกวันจันทร์ที่ 16 พฤษภาคม 2565 ผู้ที่สนใจสามารถฝากได้ที่ Mobile Application : GHB ALL หรือที่สาขาของธนาคารทุกแห่งทั่วประเทศ สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และ ติดตามข้อมูลข่าวสารได้ที่ Application : GHB ALL และ www.ghbank.co.th
วันจันทร์ที่ 29 สิงหาคม 2565
มอบรองนายกฯ สุพัฒนพงษ์ นั่งเป็นประธานคณะกรรมการนโยบายส่งเสริมภาพลักษณ์ของประเทศด้วย Soft Power เชื่อมโยงศักยภาพภาครัฐ/เอกชน ผลักดัน Soft Power ไทย สร้างมูลค่าเศรษฐกิจอย่างแท้จริง
มอบรองนายกฯ สุพัฒนพงษ์ นั่งเป็นประธานคณะกรรมการนโยบายส่งเสริมภาพลักษณ์ของประเทศด้วย Soft Power เชื่อมโยงศักยภาพภาครัฐ/เอกชน ผลักดัน Soft Power ไทย สร้างมูลค่าเศรษฐกิจอย่างแท้จริง
วันที่ 29 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรี เปิดเผยสำนักนายกรัฐมนตรีได้มีคำสั่ง ที่ 206/2565 ลงวันที่ 19 สิงหาคม 2565 แต่งตั้งคณะกรรมการนโยบายส่งเสริมภาพลักษณ์ของประเทศด้วย Soft Power โดยมอบหมายให้นายสุพัฒนพงษ์ พันธ์มีเชาว์ รองนายกรัฐมนตรี เป็นประธาน และรัฐมนตรีว่าการกระทรวงวัฒนธรรม เป็นรองประธานกรรมการ โดยมีปลัดกระทรวงที่เกี่ยวข้อง เช่น ปลัดกระทรวงการต่างประเทศ ปลัดกระทรวงการท่องเที่ยวและกีฬา ปลัดกระทรวงพาณิชย์ ปลัดกระทรวงวัฒนธรรม ปลัดกระทรวงดิจิทัลเพื่อเศรษฐกิจและสังคม ปลัดกระทรวงการอุดมศึกษา วิทยาศาสตร์ วิจัยและนวัตกรรม เลขาธิการสภาพัฒนาการเศรษฐกิจและสังคมแห่งชาติ และผู้แทนองค์กรภาคเอกชนชั้นนำ อาทิ ผู้อํานวยการสถาบันวิจัยเพื่อการพัฒนาประเทศไทย (TDRI) ประธานสภาอุตสาหกรรมแห่งประเทศไทย ประธานกรรมการหอการค้าไทยและสภาหอการค้าแห่งประเทศไทย ประธานสภาดิจิทัลเพื่อเศรษฐกิจและสังคมแห่งประเทศไทย ร่วมเป็นกรรมการ มีอำนาจ หน้าที่สำคัญในการกําหนดเป้าหมายและวางแผนยุทธศาสตร์การพัฒนา Soft Power ของประเทศไทย ส่งเสริมการสร้างภาพลักษณ์ที่ดีของประเทศไปสู่นานาประเทศ
นายอนุชา ยังกล่าวเพิ่มเติมว่า รัฐบาลมีความมุ่งมั่นตั้งใจที่จะผลักดัน Soft Power ไทยให้เป็นปัจจัยใหม่ในการสร้างประโยชน์ต่อการเติบโตทางเศรษฐกิจและการค้าระหว่างประเทศ ซึ่งคณะกรรมการชุดนี้ จะเป็นการเชื่อมโยงภาครัฐและภาคเอกชน เพื่อร่วมกันขับเคลื่อน Soft Power ไทยให้เกิดมูลค่าเชิงเศรษฐกิจให้ได้อย่างแท้จริง
วันจันทร์ที่ 8 พฤศจิกายน 2564
กสร. ถวายผ้าพระกฐินพระราชทานประจำปี 2564 ณ วัดอุดมธานี จ.นครนายก
กรมสวัสดิการและคุ้มครองแรงงานถวายผ้าพระกฐินพระราชทาน ประจำปี 2564 ณ วัดอุดมธานี ตำบลบางใหญ่ อำเภอเมืองนครนายก จังหวัดนครนายก
นายนิยม สองแก้ว อธิบดีกรมสวัสดิการและคุ้มครองแรงงานกล่าวว่า พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐินให้ กรมสวัสดิการและคุ้มครองแรงงาน ตามที่ขอรับพระราชทานน้อมนำไปถวายพระสงฆ์ผู้อยู่จำพรรษาถ้วนไตรมาส ณ วัดอุดมธานี อำเภอเมืองนครนายก จังหวัดนครนายก เมื่อวันเสาร์ที่ 6 พฤศจิกายน 2564 โดยมีนายสิทธิชัย สวัสดิ์แสน รองผู้ว่าราชการจังหวัดนครนายก ผู้บริหารกรม หัวหน้าส่วนราชการ ข้าราชการ เจ้าหน้าที่ นายจ้าง ลูกจ้างและประชาชนผู้มีจิตศรัทธาเข้าร่วมในพิธีดังกล่าว โดยพระครูปริยัติโพธิสุนทร เจ้าคณะอำเภอเมืองนครนายก เจ้าอาวาสวัดอุดมธานี พระอารามหลวง เป็นผู้ได้รับฉันทานุมัติจากพระสงฆ์ให้เป็นผู้ครองกฐิน กรมสวัสดิการและคุ้มครองแรงงาน ได้รวบรวมและถวายปัจจัยจากผู้มีจิตศรัทธาร่วมทำบุญ เพื่อทำนุบำรุงพระพุทธศาสนา บูรณะพระอารามหลวง รวมเป็นเงินทั้งสิ้น 4,077,862 บาท และได้มอบเงินบำรุงการศึกษาให้แก่โรงเรียนนครนายกวิทยาคม โรงเรียนนายกวัฒนากร
วัดอุดมธานี โรงเรียนปริยัติธรรมวัดอุดมธานี โรงเรียนโพธิวัฒน์พิทยา โรงเรียนนายกวัฒนากร วัดทองย้อย วัดอุดมธานี เป็นพระอารามหลวงในสังกัดคณะสงฆ์มหานิกาย ตั้งอยู่ที่ตำบลนครนายก อำเภอเมืองนครนายก จังหวัดนครนายก มีเจ้าอาวาสรูปปัจจุบันคือพระครูปริยัติโพธิสุนทร (ประทวน สุขวฑฒโน) เจ้าคณะอำเภอเมืองนครนายก สิ่งสำคัญภายในวัด คือ พระบรมธาตุ อัญเชิญจากประเทศอินเดีย รอยพระพุทธบาทจำลอง สร้างจากหินโบราณจากเมืองพุกาม ประเทศพม่า และพระพุทธสัมฤทธิ์สิทธิโชคนครนายก อภิปูชนีย์ ซึ่งประดิษฐานในพระบรมธาตุเจดีย์มหาวิหาร อธิบดี กสร. กล่าวทิ้งท้าย
วันพฤหัสบดีที่ 30 มิถุนายน 2565
ก.เกษตรฯ ร่วมกับภาคประชาชนฟื้นฟูด้านสิ่งแวดล้อมอาชีพและสังคมหลังจากการสร้างเขื่อนหัวนาพร้อมเตรียมดำเนินการฟื้นฟูผู้ได้รับผลกระทบจากเขื่อนราษีไศล
ก.เกษตรฯ ร่วมกับภาคประชาชนฟื้นฟูด้านสิ่งแวดล้อมอาชีพและสังคมหลังจากการสร้างเขื่อนหัวนาพร้อมเตรียมดำเนินการฟื้นฟูผู้ได้รับผลกระทบจากเขื่อนราษีไศล ซึ่งเกิดประโยชน์และได้รับความพึงพอใจต่อพี่น้องประชาชน
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์เยี่ยมชมนิทรรศการการฟื้นฟูและพัฒนาวิถีชีวิตชุมชนคนทาม (ตลาดสีเขียวคนทามวังปลาชุมชนคนทามการจัดการป่าชุมชนคนทาม) ณศูนย์เรียนรู้เศรษฐกิจพอเพียงชุมชนเครือข่ายทามมูนต.หนองแคอ.ราษีไศลจ.ศรีสะเกษซึ่งเป็นพื้นที่ที่ได้มีการพัฒนาหลังจากภาคราชการร่วมกับภาคประชาชนได้เข้ามาฟื้นฟูทางด้านสิ่งแวดล้อมอาชีพและสังคมหลังจากการสร้างเขื่อนหัวนาซึ่งราษฎรมีความพึงพอใจและเกิดประโยชน์ต่อกลุ่มสมาคมคนทามและกลุ่มอื่นๆที่เข้ามาร่วมโครงการ
จากนั้นเลขานุการรัฐมนตรีว่าการกระทรวงเกษตรและสหกรณ์ได้ร่วมหารือแนวทางทิศทางการพัฒนาฟื้นฟูวิถีชีวิตหลังจากการสร้างเขื่อนราษีไศลโดยคณะกรรมการแก้ไขปัญหาผลกระทบจากโครงการฝายราษีไศลได้ดำเนินการจ่ายค่าชดเชยให้กับราษฎรผู้ที่ได้รับผลกระทบไร่ละ 32,000 บาทปัจจุบันมีพื้นที่ที่จ่ายเงินชดเชยไปแล้ว 67,958 ไร่คงเหลือ 10,737 ไร่
นอกจากนี้กระทรวงเกษตรฯโดยกรมชลประทานร่วมกับส่วนราชการและภาคประชาชนได้ร่วมกันจัดทำแผนการดำเนินการแก้ไขปัญหาในอนาคต (ระยะ 10 ปี) แผนฟื้นฟูผู้ได้รับผลกระทบจากเขื่อนราษีไศลงบประมาณ 425,329,000 บาทแบ่งออกเป็น 1) การเสริมสร้างความเข้มแข็งขององค์กร/ชุมชนในการพัฒนาอาชีพที่หลากหลายและสอดคล้องกับภูมิปัญญาท้องถิ่น 2) สร้างการมีส่วนร่วมของชุมชนในการจัดการทรัพยากรธรรมชาติและสิ่งแวดล้อมอย่างยั่งยืน 3) ส่งเสริมการขับเคลื่อนความรู้พื้นที่ชุ่มน้ำทั้งระบบการศึกษาวิจัยและการถ่ายทอดความรู้ท้องถิ่นและความรู้ทางวิชาการและ 4) แผนอำนวยการและติดตามการดำเนินงานซึ่งแผนการดำเนินการจะเริ่มดำเนินการหลังจากเสนอคณะกรรมการขับเคลื่อนตามแนวทางในการแก้ไขและฟื้นฟูผลกระทบจากโครงการฝายราษีไศลและคณะรัฐมนตรีให้ความเห็นชอบ
"รัฐมนตรีว่าการกระทรวงเกษตรและสหกรณ์เข้าใจถึงความเดือดร้อนของพี่น้องประชาชนได้กำชับว่าปัญหาไหนสามารถทำได้ให้ทำทันทีการลงพื้นที่ในวันนี้จึงขอรับเรื่องจากพี่น้องประชาชนและขอรับปากว่าจะแก้ไขปัญหาและหาแนวทางแก้ไขให้เร็วที่สุด" นายธนา กล่าว
วันศุกร์ที่ 16 กรกฎาคม 2564
กรมธนารักษ์สนองนโยบายรัฐบาล อนุญาตให้ใช้ประโยชน์ในที่ราชพัสดุ สนับสนุนภารกิจของส่วนราชการและองค์กรปกครองส่วนท้องถิ่น
ก.คลัง โดยกรมธนารักษ์จัดพิธีมอบหนังสืออนุญาตให้ใช้ที่ราชพัสดุ เพื่อสนับสนุนภารกิจของส่วนราชการและองค์กรปกครองส่วนท้องถิ่นให้เป็นรูปธรรมโดยเร็ว และบรรลุเป้าประสงค์ตามนโยบายของรัฐบาลในการฟื้นฟูเศรษฐกิจและสังคมของประเทศไทย
กระทรวงการคลัง โดยกรมธนารักษ์จัดพิธีมอบหนังสืออนุญาตให้ใช้ที่ราชพัสดุ เพื่อสนับสนุนภารกิจของส่วนราชการและองค์กรปกครองส่วนท้องถิ่นให้เป็นรูปธรรมโดยเร็ว และบรรลุเป้าประสงค์ตามนโยบายของรัฐบาลในการฟื้นฟูเศรษฐกิจและสังคมของประเทศไทย รวมทั้งเพื่อเป็นประโยชน์ต่อประเทศชาติและเพิ่มคุณภาพชีวิตที่ดีให้กับประชาชน
วันนี้ (วันที่ 16 กรกฎาคม 2564) เวลา 10.00 น. ณ กระทรวงการคลัง นายยุทธนา หยิมการุณ อธิบดีกรมธนารักษ์ เปิดเผยว่า กรมธนารักษ์จัดพิธีมอบหนังสืออนุญาตให้ใช้ที่ราชพัสดุ เพื่อสนับสนุนภารกิจของส่วนราชการและองค์กรปกครองส่วนท้องถิ่น ระหว่างกรมธนารักษ์ กับหน่วยงานรัฐที่ได้รับอนุญาตให้ใช้ที่ราชพัสดุ จำนวน 26 ราย เพื่อสนับสนุนที่ดินราชพัสดุให้กับหน่วยงานภาครัฐที่มีภารกิจด้านสาธารณสุข การศึกษา และการพัฒนาพื้นที่เพื่ออนุรักษ์สิ่งแวดล้อมและสนับสนุนการท่องเที่ยวในระดับท้องถิ่น ซึ่งการจัดงานดังกล่าวได้รับเกียรติจาก พลเอก ประวิตร วงษ์สุวรรณ รองนายกรัฐมนตรี เป็นประธานในพิธีกล่าวเปิดงาน พร้อมด้วย นายอาคม เติมพิทยาไพสิฐ รัฐมนตรีว่าการกระทรวงการคลัง และนายสันติ พร้อมพัฒน์ รัฐมนตรีช่วยว่าการกระทรวงการคลัง ให้เกียรติเข้าร่วมพิธี โดยได้ดำเนินการจัดพิธีตามมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) อย่างเคร่งครัด
สำหรับการมอบหนังสืออนุญาตให้ใช้ที่ราชพัสดุในครั้งนี้ เป็นการดำเนินการตามเจตนารมณ์แห่งพระราชบัญญัติที่ราชพัสดุ พ.ศ. 2562 ที่มีผลบังคับใช้เมื่อวันที่ 7 กรกฎาคม 2562 ในการปรับปรุงแนวทางการบริหารจัดการที่ราชพัสดุให้เกิดผลสัมฤทธิ์สูงสุด ตามมาตรา 19 ให้นำที่ราชพัสดุไปใช้เพื่อประโยชน์ทางราชการในการปฏิบัติตามหน้าที่และอำนาจของส่วนราชการและองค์กรปกครองส่วนท้องถิ่น โดยส่วนราชการและองค์กรปกครองส่วนท้องถิ่นที่มีความประสงค์จะขอใช้ที่ราชพัสดุ ให้แจ้งวัตถุประสงค์การใช้ที่ราชพัสดุและขอทำความตกลงกับกรมธนารักษ์ ตามหลักเกณฑ์ วิธีการ และเงื่อนไขที่กำหนดไว้ในกฎกระทรวงการใช้ที่ราชพัสดุ พ.ศ. 2563โดยในไตรมาส 2 ของปีงบประมาณ 2564 กรมธนารักษ์ได้อนุญาตให้ส่วนราชการและองค์กรปกครองส่วนท้องถิ่นใช้ประโยชน์ในที่ราชพัสดุแล้ว จำนวน 71 แปลง เนื้อที่ประมาณ 561-2-47.84 ไร่ ทั้งนี้ กรมธนารักษ์มุ่งหวังที่จะนำที่ราชพัสดุมาพัฒนาให้เกิดประโยชน์สูงสุด เพื่อนำไปสนับสนุนหน่วยงานภาครัฐที่ดำเนินการตามนโยบายของรัฐบาลด้านการสาธารณสุข ด้านการศึกษา ด้านการอนุรักษ์และการท่องเที่ยว ในการฟื้นฟูเศรษฐกิจและสังคม เป็นประโยชน์ต่อประเทศชาติและเพิ่มคุณภาพชีวิตที่ดีให้กับประชาชน อธิบดีกรมธนารักษ์ กล่าวในตอนท้าย
วันอังคารที่ 2 พฤศจิกายน 2564
โฆษกรัฐบาลปัด รัฐไฟเขียว 'คิงส์เกต' เปิดเหมืองทองใหม่ แลกเลื่อนแถลงคำชี้ขาดของอนุญาโตตุลาการ ย้ำคณะกรรมการดำเนินการระงับข้อพิพาทฯ เจรจาโดยยึดประโยชน์สูงสุดของประเทศเป็นหลัก
โฆษกรัฐบาลปัด รัฐไฟเขียว 'คิงส์เกต' เปิดเหมืองทองใหม่ แลกเลื่อนแถลงคำชี้ขาดของอนุญาโตตุลาการ ย้ำคณะกรรมการดำเนินการระงับข้อพิพาทฯ เจรจาโดยยึดประโยชน์สูงสุดของประเทศเป็นหลัก
วันที่ 2 พฤศจิกายน 2564 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย ระบุว่า กรณีที่บริษัท คิงส์เกต คอนโซลิเดตเต็ด ลิมิเต็ด เจ้าของเหมืองอัครา เลื่อนการแถลงคำชี้ขาดของอนุญาโตตุลาการ กรณีที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ใช้กฎหมายมาตรา 44 ที่ 72/2559 ของ คสช. ระงับการทำเหมืองแร่ทองคำชาตรี จากเดิมในวันที่ 31 ตุลาคม 2564 ที่ผ่านมา เป็นวันที่ 31 มกราคม 2565 โดยระหว่างนี้กำลังเตรียมการเปิดเหมืองทองคำชาตรี บริเวณรอยต่อของ จ.พิจิตร, จ.พิษณุโลก และ จ.เพชรบูรณ์นั้น แสดงให้เห็นว่ารัฐบาลกำลังมีการเจรจาแลกเปลี่ยนอะไรที่ไม่อยากให้ประชาชนรับทราบใช่หรือไม่ว่า ขณะนี้ทั้ง 2 ฝ่ายอยู่ระหว่างการเจรจาเพื่อหาข้อยุติร่วมกัน ซึ่งเป็นเรื่องปกติที่ต้องดำเนินการควบคู่ไปกับกระบวนการอนุญาโตตุลาการ ที่สำคัญ เป็นไปตามคำแนะนำของอนุญาโตตุลาการที่ต้องการให้ทั้ง 2 ฝ่ายเจรจากันเพื่อให้เกิดประโยชน์สูงสุดต่อทุกฝ่าย ซึ่งไม่ได้หมายความว่าประเทศไทยจะแพ้คดีในชั้นอนุญาโตตุลาการ เพราะหากคณะกรรมการดำเนินการระงับข้อพิพาทระหว่างราชอาณาจักรไทยกับบริษัท คิงส์เกต คอนโซลิเดเต็ด ลิมิเต็ด สามารถเจรจาจนได้ข้อยุติได้นั้น ย่อมจะเป็นผลดีมากกว่าการให้คณะอนุญาโตตุลาการออกคำชี้ขาด
นายธนกร กล่าวอีกว่า ยืนยันว่ารัฐบาลชุดนี้จะรักษาประโยชน์ของชาติเป็นที่ตั้ง จะไม่ให้เกิดความเสียหายเหมือนกรณีทุจริตจำนำข้าวอย่างแน่นอน เพราะ พล.อ.ประยุทธ์กำชับหนักแน่นว่า จะไม่ปล่อยให้เกิดการทุจริตใด ๆ ในรัฐบาลชุดนี้เด็ดขาด ทางที่ดี นพ.ชลน่านควรเรียกอดีตนายกฯ ของพรรคเพื่อไทยกลับมารับผิดชอบความผิดของตัวเองก่อนจะดีกว่า ถึงแม้จะอ้างว่าไม่ได้กระทำความผิดเอง แต่ก็ปล่อยให้รัฐมนตรีในรัฐบาลตัวเองทุจริต จนถูกศาลตัดสินจำคุกในที่สุด
“ขอให้เชื่อมั่นในการทำหน้าที่ของคณะกรรมการดำเนินการระงับข้อพิพาทฯ ซึ่งมีผู้เชี่ยวชาญจากหลากหลายหน่วยงาน ทั้งสำนักงานอัยการสูงสุด กระทรวงการต่างประเทศ กระทรวงยุติธรรม และสำนักงานการตรวจเงินแผ่นดิน ซึ่งถือว่ามีความเชี่ยวชาญด้านกฎหมายอย่างมาก และดำเนินการด้วยความรอบคอบ โดยยึดถือประโยชน์สูงสุดของประเทศเป็นหลักภายใต้กรอบของกฎหมาย” นายธนกร กล่าว
วันจันทร์ที่ 25 กรกฎาคม 2565
สำนักงานสลากฯ จัดรับฟังความคิดเห็นและศึกษาผลกระทบทางสังคม เกี่ยวกับสลากกินแบ่งรัฐบาล แบบ N3 และ L6 ครั้งที่ 2 ที่ชลบุรี
สำนักงานสลากฯ จัดเวทีรับฟังความคิดเห็นประชาชนและศึกษาผลกระทบทางสังคม เกี่ยวกับสลากกินแบ่งรัฐบาล แบบ N3 และ L6  ครั้งที่ 2 ที่ชลบุรี และเปิดรับความคิดเห็นผ่านช่องทางออนไลน์ตั้งแต่บัดนี้ -10 ส.ค. 65
วันนี้ (24 กรกฎาคม 2565) เวลา 09.30 น.ที่โรงแรมบางแสนเฮริเทจ อ.เมือง จ.ชลบุรี นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล พร้อมด้วยพันโท หนุน ศันสนาคม ผู้อำนวยการสำนักงานสลากกินแบ่งรัฐบาล นายทวีป วุฒิบาทุกาจิตต์ รองผู้อำนวยการสำนักงานสลากกินแบ่งรัฐบาล ร่วมประชุมรับฟังความคิดเห็นของผู้มีส่วนได้ส่วนเสียและศึกษาผลกระทบทางสังคม เกี่ยวกับการกำหนดประเภทและรูปแบบสลากกินแบ่งรัฐบาล จังหวัดชลบุรี โดยกิจกรรมแบ่งออกเป็นสองส่วน คือ การรับฟังความคิดเห็นและตอบข้อซักถามในช่วงเช้า และการสนทนากลุ่มย่อย (focus Group) ในช่วงบ่าย โดยมีนายนริศ นิรามัยวงศ์ รองผู้ว่าราชการจังหวัดชลบุรี ให้การต้อนรับ และกลุ่มผู้มีส่วนได้ส่วนเสียที่เข้าร่วมกิจกรรม ประกอบด้วย ตัวแทนจำหน่ายสลาก ผู้ซื้อจองล่วงหน้า ตัวแทนส่วนราชการที่เกี่ยวข้อง สื่อมวลชน และประชาชนผู้ซื้อสลาก
นายธนวรรธน์ พลวิชัย กรรมการและโฆษกคณะกรรมการฯ กล่าวต่อผู้สื่อข่าวว่า จากการ ที่สำนักงานสลาก ฯ ได้วางแนวทางในการแก้ไขปัญหาสลากเกินราคา เป็น 3 ระยะ โดยในระยะสั้น เป็นการตั้งจุดจำหน่ายสลาก 80 ซึ่งขณะนี้มีอยู่ 754 จุดทั่วประเทศ และจะครบ 1,000 จุด ในเดือนสิงหาคมนี้ ส่วนการแก้ไขปัญหาระยะกลาง คือการจำหน่ายสลากผ่านแพลตฟอร์มออนไลน์ หรือสลากดิจิทัล ที่มีกระแสตอบรับเป็นอย่างดีจากพี่น้องประชาชนที่ต้องการซื้อสลากในราคา 80 บาท รวมถึงการคัดเลือกผู้ซื้อจองล่วงหน้าที่ใกล้จะดำเนินการแล้วเสร็จ สำหรับมาตรการแก้ปัญหาสลากเกินราคาในระยะยาว คือ การออกผลิตภัณฑ์ใหม่ เพื่อเป็นทางเลือกให้กับผู้ที่ต้องการเสี่ยงโชคอย่างถูกกฎหมาย
โดยที่พระราชบัญญัติสํานักงานสลากกินแบ่งรัฐบาล พ.ศ. 2517 และที่แก้ไขเพิ่มเติม กําหนดไว้ว่า “การออกประกาศ กําหนดประเภทและรูปแบบสลากกินแบ่งรัฐบาลโดยความเห็นชอบของคณะรัฐมนตรี ทั้งนี้ ต้องจัดให้มีการรับฟังความคิดเห็นของผู้มีส่วนได้เสียและศึกษาผลกระทบทางสังคม เพื่อนํามาประกอบการพิจารณาก่อนออกประกาศ รวมทั้งต้องให้ผู้ด้อยโอกาสและคนพิการเข้าถึงการเป็นตัวแทน จําหน่ายสลากกินแบ่งรัฐบาลด้วย” ดังนั้น สํานักงานสลากกินแบ่งรัฐบาลจึงได้กําหนดประเภทและรูปแบบสลากกินแบ่งรัฐบาล ที่จะรับฟังความคิดในครั้งนี้ คือสลากกินแบ่งรัฐบาลตัวเลข 3 หลัก (Number 3 : N3) และสลากกินแบ่งรัฐบาล 6 หลัก (Lottery 6 : L6)
พันโท หนุน ศันสนาคม ผู้อำนวยการสำนักงานสลากกินแบ่งรัฐบาล กล่าวว่า สำหรับการจัดประชุมรับฟังความคิดเห็นและศึกษาผลกระทบทางสังคม จะจัดขึ้นอีก 4 ครั้ง ในภูมิภาคต่างๆ ได้แก่ ขอนแก่น เลย นครศรีธรรมราช และกรุงเทพมหานคร ตั้งแต่วันที่ 27 กรกฎาคม – 10 สิงหาคม 2565 สำหรับประชาชนที่สนใจ สามารถเดินทางไปร่วมแสดงความคิดเห็นในพื้นที่ดังกล่าวได้ หรือติดตามรายละเอียดเกี่ยวกับประเภทและรูปแบบสลากกินแบ่งรัฐบาล พร้อมทั้งแสดงความคิดเห็นได้ที่เว็ปไซต์สำนักงานฯ www.glo.or.th หรือ newlottery.glo.or.th ตั้งแต่บัดนี้ จนถึงวันที่ 10 สิงหาคม 2565 หลังจากนั้น สำนักงานฯ จะรวบรวมความคิดเห็น รวมทั้งผลการศึกษาผลกระทบทางสังคมในทุกมิติ ตลอดจนมาตรการต่างๆ ที่เกี่ยวข้องเสนอคณะกรรมการสลากกินแบ่งรัฐบาล และกระทรวงการคลัง เพื่อพิจารณานำเข้าที่ประชุมคณะรัฐมนตรีต่อไป
วันพฤหัสบดีที่ 23 ธันวาคม 2564
ของขวัญปีใหม่ 2565 จากใจกระทรวงอุตสาหกรรม "ดูแลเกษตรกรและประชาชน"
ของขวัญปีใหม่ 2565 จากใจกระทรวงอุตสาหกรรม "ดูแลเกษตรกรและประชาชน"
ของขวัญปีใหม่ 2565 จากใจกระทรวงอุตสาหกรรม
4. ดูแลเกษตรกรและประชาชน
- เหมืองแร่ปลอดภัยห่วงใยประชาชน ปีที่ 5
ตรวจสุขภาพประชาชน รอบสถานประกอบการเหมืองแร่
- ติดตั้ง QR Code หน้าโรงงาน เพื่อให้ประชาชนสามารถรับรู้ ตรวจสอบสถานประกอบการในพื้นที่
- แสดง QR Code คู่กับเครื่องหมายมาตรฐานบนผลิตภัณฑ์ที่ได้รับอนุญาตตามมาตรฐาน เพื่อให้ประชาชนสามารถตรวจสอบและร้องเรียนได้ว่าสินค้าดี มีคุณภาพ และเป็นไปตามมาตรฐานหรือไม่
- จัดหาเครื่องสางใบอ้อย 288 เครื่องให้เกษตรกรชาวไร่อ้อยยืม สนับสนุนชาวไร่อ้อยในการตัดอ้อยสดช่วยลด PM 2.5
- มหกรรมของขวัญปีใหม่เพื่อประชาชน จำหน่ายสินค้าโรงงานในราคาถูก ณ นิคมอุตสาหกรรมอมตะซิตี้ (ชลบุรี) 23 - 26 ธันวาคม 2564
- งาน DIPROM MOTOR OUTLET มหกรรมแสดงและจำหน่ายสินค้า รถยนต์ รถจักรยานยนต์ เครื่องจักรกลการเกษตรในราคาพิเศษ 4 - 13 กุมภาพันธ์ 2565 ศูนย์วิจัยและพัฒนาวัสดุอุตสาหกรรมสร้างสรรค์ จ.ลำปาง
วันพุธที่ 24 พฤศจิกายน 2564
บีโอไอ เผยสถิติกิจการ BCG กว่า 6 ปี ขอรับส่งเสริมเกือบ 7 แสนล้าน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) แถลงข่าวสถิติการขอรับการส่งเสริมการลงทุนในกิจการกลุ่ม BCG ตั้งแต่ปี 2558 ถึง กันยายน 2564 มีมูลค่ารวมเกือบ
7 แสนล้านบาท
ซึ่งบีโอไอได้มีปรับปรุงมาตรการส่งเสริมในกลุ่มกิจการBCGให้สอดคล้องกับบริบทของเศรษฐกิจและสังคมอย่างต่อเนื่อง เช่น ปัจจุบันบีโอไอได้มีการปรับปรุงมาตรการปรับปรุงประสิทธิภาพ มาตรการส่งเสริมการลงทุนเศรษฐกิจฐานราก และปรับปรุงประเภทกิจการและสิทธิประโยชน์แก่โครงการที่ให้ความสำคัญต่อเทคโนโลยีและสิ่งแวดล้อม เพื่อให้เกิดการพัฒนาที่สมดุลและยั่งยื่น
วันศุกร์ที่ 27 พฤษภาคม 2565
สธ. อบรมทีมแพทย์และเจ้าหน้าที่สาธารณสุข ดูแลผู้ประกอบพิธีฮัจย์ ณ นครเมกกะห์
กระทรวงสาธารณสุข จัดอบรมเชิงปฏิบัติการแพทย์ เภสัชกร พยาบาล 34 คน เตรียมพร้อมดูแลสุขภาพชาวไทยมุสลิมที่เดินทางไปประกอบพิธีฮัจย์ ณ นครเมกกะห์ ราชอาณาจักรซาอุดีอาระเบีย ทั้งก่อนเดินทาง ระหว่างประกอบพิธี และหลังเดินทางกลับ
กระทรวงสาธารณสุข จัดอบรมเชิงปฏิบัติการแพทย์ เภสัชกร พยาบาล 34 คน เตรียมพร้อมดูแลสุขภาพชาวไทยมุสลิมที่เดินทางไปประกอบพิธีฮัจย์ ณ นครเมกกะห์ ราชอาณาจักรซาอุดีอาระเบีย ทั้งก่อนเดินทาง ระหว่างประกอบพิธี และหลังเดินทางกลับ พร้อมจัดตั้งโรงพยาบาลชั่วคราวขนาด 20 เตียง ให้บริการตรวจรักษาและบริการส่งเสริมสุขภาพและป้องกันโรคในที่พักระหว่างแสวงบุญ
วันนี้ (27 พฤษภาคม 2565) ที่ สำนักงานปลัดกระทรวงสาธารณสุข นายแพทย์สุระ วิเศษศักดิ์ รองปลัดกระทรวงสาธารณสุข เปิดการอบรมเชิงปฏิบัติการ เจ้าหน้าที่สำนักงานแพทย์เพื่อกิจการฮัจย์แห่งประเทศไทยปี 2565 จำนวน 34 คน ประกอบด้วย แพทย์ เภสัชกร พยาบาล และเจ้าหน้าที่สาธารณสุข เพื่อเตรียมความพร้อมในการดูแลสุขภาพชาวไทยมุสลิมที่เดินทางไปแสวงบุญในปีนี้ 3,738 คน
นายแพทย์สุระกล่าวว่า กระทรวงสาธารณสุขมีความห่วงใยสุขภาพของชาวไทยมุสลิมที่จะเดินทางไปประกอบพิธีฮัจย์ ณ นครเมกกะห์ ราชอาณาจักรซาอุดีอาระเบีย เนื่องจากในแต่ละปีจะมีผู้แสวงบุญจากทั่วโลกกว่า 3 ล้านคนไปรวมตัวกันเพื่อประกอบพิธี ซึ่งอาจมีโอกาสเสี่ยงติดเชื้อโรคโควิด 19 หรือโรคติดต่ออื่นๆ ได้ง่าย รวมถึงเจ็บป่วยจากโรคประจำตัว และเกิดภาวะแทรกซ้อนของโรคจากสภาพแวดล้อม จึงต้องสร้างความรู้ความเข้าใจในการดูแลสุขภาพให้แก่ชาวไทยมุสลิมที่จะไปประกอบพิธี โดยมอบหมายให้ศูนย์บริหารการพัฒนาสุขภาพจังหวัดชายแดนภาคใต้ (ศบ.สต) สำนักงานสาธารณสุขจังหวัด และเครือข่ายสถานบริการสาธารณสุขในพื้นที่ จัดระบบบริการสุขภาพตั้งแต่ก่อนเดินทาง โดยอบรมให้ความรู้ในการดูแลตนเองด้านสุขภาพ ฉีดวัคซีน คัดกรองความเสี่ยง รวมถึงสนับสนุนยาสามัญประจำบ้าน หน้ากากอนามัย และจัดตั้งคลินิกฮัจย์ในสถานบริการสาธารณสุข
นายแพทย์สุระกล่าวต่อว่า ในช่วงระหว่างประกอบพิธี กระทรวงสาธารณสุขได้ส่งทีมแพทย์ไปให้การดูแล พร้อมจัดตั้งโรงพยาบาลชั่วคราว มีเตียงสำหรับผู้ป่วยใน 20 เตียง ให้บริการตรวจรักษา ทำหัตถการฉุกเฉินและส่งรักษาต่อ รวมถึงบริการเชิงรุกด้านการส่งเสริมสุขภาพและป้องกันโรคในที่พักของผู้แสวงบุญ และหลังเสร็จสิ้นการแสวงบุญเดินทางกลับภูมิลำเนา ได้จัดบริการคัดกรองความเสี่ยงและเฝ้าระวังป้องกันโรคติดต่อต่อเนื่องโดยได้รับความร่วมมือจากเครือข่ายผู้นำกลุ่ม (แซะห์) เข้ารับการฝึกอบรมเป็น อสม.ฮัจย์ ซึ่งในปีนี้มีผู้ผ่านการอบรม 350 คน ช่วยแนะนำการดูแลสุขภาพร่วมกับทีมแพทย์ พยาบาล และเจ้าหน้าที่สาธารณสุข เพื่อป้องกันการเจ็บป่วยและเสียชีวิต
ทั้งนี้ จากรายงานการให้บริการของสำนักงานแพทย์เพื่อกิจการฮัจย์แห่งประเทศไทย ในปี 2562 มีผู้ป่วยที่ต้องส่งต่อไปโรงพยาบาลในราชอาณาจักรซาอุดีอาระเบีย 37 ราย รับไว้รักษาในสำนักงานแพทย์เพื่อกิจการฮัจย์แห่งประเทศไทย 191 ราย สำหรับผู้ป่วยนอกมี 10,040 ราย ส่วนใหญ่เจ็บป่วยด้วยโรคทางเดินหายใจและอ่อนเพลียจากการเดินทาง ส่วนผู้เสียชีวิตมี 8 ราย ลดลงจากปี 2550 ถึง 8 เท่า โดยส่วนใหญ่เสียชีวิตจากโรคหัวใจขาดเลือดและภาวะหายใจล้มเหลวเนื่องจากถุงลมโป่งพอง
******************************************** 27 พฤษภาคม 2565
วันอังคารที่ 20 กรกฎาคม 2564
รมว.วธ. บันทึกเทปโทรทัศน์กล่าวแสดงความยินดีแก่ผู้ได้รับรางวัลเนื่องในวันภาษาไทยแห่งชาติ พุทธศักราช ๒๕๖๔
บันทึกเทปโทรทัศน์กล่าวแสดงความยินดีแก่ผู้ได้รับรางวัลเนื่องในวันภาษาไทยแห่งชาติ พุทธศักราช ๒๕๖๔
วันที่ ๒๐ กรกฎาคม ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปโทรทัศน์กล่าวแสดงความยินดีแก่ผู้ได้รับรางวัลเนื่องในวันภาษาไทยแห่งชาติ พุทธศักราช ๒๕๖๔ ณ ห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 24 พฤษภาคม 2565
ดีอีเอส ร่วมกิจกรรมเสริมสร้างมาตรฐานทางจริยธรรมและวินัยข้าราชการ ของ ก.พ. ผ่านระบบออนไลน์
ดีอีเอส ร่วมกิจกรรมเสริมสร้างมาตรฐานทางจริยธรรมและวินัยข้าราชการ ของ ก.พ. ผ่านระบบออนไลน์
เมื่อวันที่23พฤษภาคม2565 นางสาวสุกันยาณียะวิญชาญผู้ตรวจราชการและกรรมการจริยธรรมประจำสำนักงานปลัดกระทรวงดิจิทัลเพื่อเศรษฐกิจและสังคมได้เข้าร่วมกิจกรรมเสริมสร้างมาตรฐานทางจริยธรรมและวินัยข้าราชการซึ่งจัดโดยสำนักงานก.พ.ผ่านระบบออนไลน์(Application Zoom)ซึ่งสำนักงานก.พ.ได้ดำเนินการจัดกิจกรรมขึ้นทุกปีและกิจกรรมในปีนี้ได้ให้ความสำคัญในเรื่องการมีส่วนร่วมของประชาชนและการประสานความร่วมมือระหว่างภาครัฐภาคเอกชนและภาคประชาชนรวมถึงทุกภาคส่วนได้มีส่วนร่วมในการสร้างความตระหนักรู้และเห็นถึงความสำคัญในเรื่องคุณธรรมจริยธรรมมาตรฐานทางจริยธรรมและการรักษาวินัยให้แก่ข้าราชการและเจ้าหน้าที่ของรัฐจนเกิดจิตสำนึกที่ดีและประพฤติปฏิบัติตนตามมาตรฐานทางจริยธรรมและวินัยข้าราชการอันจะทำให้ประชาชนเกิดความเชื่อถือศรัทธาในข้าราชการและระบบราชการมากยิ่งขึ้น
************
วันเสาร์ที่ 4 ธันวาคม 2564
โฆษกรัฐบาล เผยความคืบหน้าการพัฒนาหัวลำโพง เตรียมเปิดรับฟังความเห็นภาคประชาชน 14 ธ.ค.นี้ ย้ำนายกฯ กำชับต้องไม่กระทบประชาชน
โฆษกรัฐบาล เผยความคืบหน้าการพัฒนาหัวลำโพง เตรียมเปิดรับฟังความเห็นภาคประชาชน 14 ธ.ค.นี้ ย้ำนายกฯ กำชับต้องไม่กระทบประชาชน วอน "หญิงหน่อย" รอดูผลรับฟังความเห็นประชาชนก่อน อย่ารีบตีโพยตีพาย จะเข้าทำนองขอติไว้ก่อน
วันนี้(4ธ.ค.64)นายธนกรวังบุญคงชนะโฆษกประจำสำนักนายกรัฐมนตรีกล่าวถึงกรณีที่คุณหญิงสุดารัตน์เกยุราพันธ์ประธานพรรคไทยสร้างไทยคัดค้านการยกเลิกขบวนรถไฟไปยังสถานีรถไฟหัวลำโพงเพราะเป็นการเพิ่มค่าใช้จ่ายในการเดินทางของประชาชนไปยังสถานีกลางบางซื่อโดยไม่จำเป็นอีกทั้งยังสร้างภาระในการขนสัมภาระเพิ่มขึ้นอีกด้วยว่าการพัฒนาสถานีรถไฟกรุงเทพ(หัวลำโพง)โดยการรถไฟแห่งประเทศไทย(รฟท.)นั้นเตรียมเปิดเวทีสาธารณะรับฟังความคิดเห็นจากประชาชนผ่านช่องทางออนไลน์พร้อมทั้งชี้แจงวัตถุประสงค์การพัฒนาสถานีรถไฟหัวลำโพงในวันที่14ธันวาคมนี้อย่างไรก็ตามการพัฒนาสถานีรถไฟหัวลำโพงนั้นขณะนี้กระทรวงคมนาคมอยู่ระหว่างการพิจารณาดำเนินการโดยอาจมีการพัฒนาภายในตัวสถานีซึ่งในอนาคตจะมีการเชื่อมต่อรถไฟชานเมืองสายสีแดงต่อไปขณะเดียวกันพื้นที่ส่วนที่เหลือบริเวณสถานีรถไฟหัวลำโพงรวมถึงพื้นที่อื่นๆของรฟท.ทางกระทรวงคมนาคมได้มอบหมายให้บริษัทเอสอาร์ทีแอสเสทจำกัดซึ่งเป็นบริษัทลูกของรฟท.ดำเนินการพิจารณาและสำรวจพื้นที่เพื่อนำไปพัฒนาสร้างรายได้ให้แก่รฟท.ซึ่งยังต้องมีการศึกษาและพิจารณาอย่างละเอียดรอบคอบอีกครั้งต่อไป
นายธนกรกล่าวอีกว่าปัจจุบันยังมีขบวนรถไฟเข้ามายังสถานีรถไฟหัวลำโพงอยู่แต่จำนวนลดลงจาก100ขบวนเหลือ22ขบวนซึ่งต้องมีการจัดตารางการเดินรถไฟเพื่อไม่ให้กระทบกับการสัญจรของประชาชนในชั่วโมงเร่งด่วนจึงเป็นเหตุผลที่ต้องมีการเปิดรับฟังความคิดเห็นดังกล่าวนอกจากนี้ในส่วนของขบวนขนส่งสินค้ามีการวางแนวทางไว้หลายแนวทางเช่นการย้ายขบวนขนส่งสินค้าไปอยู่นอกเมืองและการนำรถ6ล้อมาขนถ่ายสินค้าเพื่อแก้ปัญหาการจราจรและระบายรถบรรทุกออกจากกรุงเทพฯชั้นในซึ่งทั้งหมดนี้เป็นนโยบายที่อยู่ระหว่างดำเนินการอยู่ทั้งนี้การดำเนินการดังกล่าวของรัฐบาลจะช่วยแก้ปัญหาการจราจรหนาแน่นในพื้นที่กรุงเทพฯได้อย่างเป็นรูปธรรมและเป็นการพัฒนาปรับปรุงพื้นที่ให้มีประสิทธิภาพและเกิดประโยชน์สูงสุดเป็นไปตามนโยบายของนายกรัฐมนตรีที่ต้องการเปิดกว้างและพร้อมเปิดรับฟังเสียงของประชาชนทุกภาคส่วนเพื่อนำมาประกอบการพิจารณาดำเนินการให้สอดคล้องกับความต้องการและลดผลกระทบต่อประชาชนให้น้อยที่สุด
“ขอขอบคุณในความห่วงใยของคุณหญิงสุดารัตน์ยืนยันว่าท่านนายกฯมุ่งมั่นที่จะดูแลพี่น้องประชาชนทุกกลุ่มอย่างทั่วถึงและไม่ต้องการให้กระทบต่อวิถีชีวิตของประชาชนจึงสั่งการทุกหน่วยงานให้ประเมินผลกระทบรวมทั้งเปิดรับฟังความคิดเห็นของทุกภาคส่วนดังนั้นขอให้คุณหญิงสุดารัตน์มั่นใจได้ว่าการดำเนินการของรัฐบาลจะยึดประโยชน์สูงสุดของประชาชนเป็นอันดับแรกส่วนกรณีที่บอกว่าไม่มีประเทศไหนที่หยุดการเดินรถไฟจากสถานี
แห่งแรกเพื่อใช้ประโยชน์ในทางพาณิชย์เอื้อประโยชน์แก่นายทุนอย่างเดียวนั้นอยากให้คุณหญิงสุดารัตน์รอดูผลการรับฟังความเห็นของประชาชนก่อนอย่ารีบตีโพยตีพายเพราะจะเข้าทำนองว่าขอติไว้ก่อนอย่างไรก็ตามเชื่อว่าถ้ามีหลักฐานที่เชื่อได้ว่ามีการเอื้อนายทุนจริงๆคุณหญิงสุดารัตน์คงไม่เอาแต่ปล่อยข่าวผ่านสื่ออย่างแน่นอนหรือถ้าหากมีหลักฐานก็สามารถส่งให้หน่วยงานที่เกี่ยวข้องดำเนินการตามขั้นตอนได้ไม่ควรสร้างความสับสนให้กับประชาชน”นายธนกรกล่าว
——————
วันพฤหัสบดีที่ 28 กรกฎาคม 2565
สธ.เผยพบผู้ป่วยฝีดาษวานรรายที่ 2 เป็นชายไทย เร่งสอบสวนโรคหาผู้สัมผัสใกล้ชิด
กระทรวงสาธารณสุข เผย พบผู้ป่วยฝีดาษวานรรายที่ 2 ของประเทศไทย เป็นชายไทย อายุ 47 ปี เข้ารับ
การรักษาที่โรงพยาบาลวชิรพยาบาล มีอาการตุ่มหนองที่อวัยวะเพศ แขนขา ลำตัว ส่งตรวจทางห้องปฏิบัติการพบเชื้อ อาการไม่รุนแรง อยู่ในการดูแลของแพทย์แล้ว สอบสวนโรคไม่มีป
กระทรวงสาธารณสุข เผย พบผู้ป่วยฝีดาษวานรรายที่ 2 ของประเทศไทย เป็นชายไทย อายุ 47 ปี เข้ารับการรักษาที่โรงพยาบาลวชิรพยาบาล มีอาการตุ่มหนองที่อวัยวะเพศ แขนขา ลำตัว ส่งตรวจทางห้องปฏิบัติการพบเชื้อ อาการไม่รุนแรง อยู่ในการดูแลของแพทย์แล้ว สอบสวนโรคไม่มีประวัติเดินทางไปต่างประเทศ อยู่ระหว่างการสอบสวนโรคหาผู้สัมผัสใกล้ชิดเพิ่มเติม ส่วนผู้สัมผัสร่วมบ้านมี 10 คน เก็บตัวอย่างส่งตรวจอยู่
วันนี้ (28 กรกฎาคม 2565) นพ.โอภาส การย์กวินพงศ์ อธิบดีกรมควบคุมโรค เปิดเผยว่า กรมควบคุมโรคได้รับรายงานผู้ป่วยต้องสงสัยโรคฝีดาษวานร (Monkeypox) จากโรงพยาบาลวชิรพยาบาล กรุงเทพมหานคร เมื่อวันที่ 27 กรกฎาคมที่ผ่านมา สถาบันป้องกันควบคุมโรคเขตเมือง (สปคม.) กรมควบคุมโรค และสำนักอนามัย กทม. ลงพื้นที่สอบสวนโรคและเก็บสิ่งส่งตรวจทางห้องปฏิบัติการแล้ว ผลการสอบสวนโรคเบื้องต้น พบว่า ผู้ป่วยดังกล่าวเป็นชายไทยอายุ 47 ปี ไม่มีประวัติเดินทางไปต่างประเทศ วันที่ 14 กรกฎาคม เริ่มมีอาการไข้ ปวดเมื่อย
ตามตัว 1 สัปดาห์ ก่อนมาโรงพยาบาลมีตุ่มหนองที่อวัยวะเพศ ซื้อยามาทาเอง ต่อมามีตุ่มหนองขึ้นตามแขนขา ใบหน้า ศีรษะ วันที่ 27 กรกฎาคม จึงไปรักษาที่โรงพยาบาลวชิรพยาบาลด้วยอาการอวัยวะเพศบวม เจ็บ แสบ
“ผู้ป่วยรายดังกล่าวมีอาการไม่รุนแรงและอยู่ในการดูแลของแพทย์ในห้องแยก เพื่อป้องกันการแพร่กระจายเชื้อ ขณะนี้ได้เร่งค้นหาผู้สัมผัสเสี่ยงสูง โดยผู้ป่วยให้ข้อมูลว่ามีครอบครัวอยู่รวมกัน 10 คน หลังจากมีผื่นตุ่มได้แยกตัวจากคนอื่นในบ้าน ซึ่งขณะนี้ได้ติดตามเพื่อส่งตรวจทางห้องปฏิบัติการ” นพ.โอภาสกล่าว
นพ.โอภาสกล่าวว่า การประเมินความเสี่ยงเบื้องต้น ถือว่ามีความเสี่ยงระดับสูงมากที่จะเป็นฝีดาษวานร เนื่องจากมีอาการเข้าได้กับนิยามผู้ป่วยสงสัยโรคฝีดาษวานร รวมทั้งลักษณะการดำเนินโรค ผื่น ตุ่มหนอง คล้ายกับลักษณะของโรคฝีดาษวานร โดยล่าสุด ห้องแล็บกรมวิทยาศาสตร์การแพทย์และห้องปฏิบัติการที่คณะแพทยศาสตร์จุฬาลงกรณ์มหาวิทยาลัย (TRC-EIDCC) เพิ่งรายงานผลว่า เป็นเชื้อฝีดาษวานร (Monkeypox) ซึ่งเมื่อพิจารณาจากผลการสอบสวนโรค อาการทางคลินิก และผลตรวจทางห้องแล็บ สรุปได้ว่าเป็นผู้ป่วยฝีดาษวานรรายที่ 2
ของประเทศไทย ทั้งนี้ ได้มีการเฝ้าระวังโดยขอให้โรงพยาบาลส่งตรวจทางห้องปฏิบัติการเมื่อพบผู้ป่วยที่เข้าเกณฑ์ และขอให้ประชาชนที่มีความเสี่ยงหรือมีอาการสงสัยเข้าได้กับโรคฝีดาษวานรเข้ารับการรักษา
*********************************28 กรกฎาคม 2565
วันศุกร์ที่ 18 มิถุนายน 2564
Thai agro product export to be prepared for launch of China–Laos railway
Thai agro product export to be prepared for launch of China–Laos railway
Deputy Government Spokesperson Ratchada Thanadirek disclosed that Minister of Agriculture and CooperativesChalermchai Sri-onordered forthe development of agriculture logistics toaccommodate the opening ofChina–Laos railwayin December this year. The opening of the interconnected railroutewould be a good opportunityfor Thai entrepreneursto export agricultural products to China in the more convenient manner.
Minister of Agriculture and CooperativesalsoassignedNational Bureau of Agricultural Commodity and Food Standardsto expedite signing ofa protocol on quarantine and inspection of exported and imported fruitsvia a third country between Thailand and Chinafor concerned officials and entrepreneursto have a clear compliance approach.Aworking groupwas alsoset upto lay out a preparation plan for the next phase of Thailand-Laos-China railway.Membersof the working groupinclude representatives of the Department of Agriculture,Fishery Department, Department of Livestock,and the Rubber Authority of Thailand, with a representative ofNational Bureau of Agricultural Commodity and Food Standardsasthesecretary.
Thai fruitsare nowin high demand in the Chinese market.Over 532,000 tons of Thaifruits have been exported to China during the first 4 months of 2021,accountingfor the total value of 34 billion Baht. Among this, 190,000 tons are durians (23.3 billion Baht), 188,000 tonsarelongans(7.9 billion Baht),and 100,00 tonsarecoconuts(1.9 billion Baht). Ministry of Agriculture and Cooperatives and other related agencies strive to maintain quality and hygienic standard of Thai fruits through strict control of every step of production and logistics processes, in line with the standards set by WHO and FAO,andGAP and GMP international standards.
According to theDeputy Government Spokesperson,theChina–Laos railwaylinks China’s Kunming with Vientiane via Boten in Lao PDR. As Nong Khai province is only 24km away from Vientiane, this will become amain route for people and goods transportationbetween the Southern China and Thailand via Lao PDR,andis expected togreatlyenhancetrade and investment opportunitiesofThai investors and entrepreneurs.
วันจันทร์ที่ 7 มีนาคม 2565
ผู้ตรวจฯ วีระกิตติ์ เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติในการจัดทำข้อมูลภาคอุตสาหกรรมฯ ภาคตะวันออกเฉียงเหนือ
ผู้ตรวจฯ วีระกิตติ์ เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติในการจัดทำข้อมูลภาคอุตสาหกรรมฯ ภาคตะวันออกเฉียงเหนือ
ผู้ตรวจฯ วีระกิตติ์ เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติในการจัดทำข้อมูลภาคอุตสาหกรรมฯ ภาคตะวันออกเฉียงเหนือ
เมื่อวันที่ 25 กุมภาพันธ์ 2565 นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติในการจัดทำข้อมูลภาคอุตสาหกรรม และการคาดการณ์สภาวะเศรษฐกิจอุตสาหกรรม ประจำปีงบประมาณ พ.ศ. 2565 ครั้งที่ 3 (ภาคตะวันออกเฉียงเหนือ) โดยมี นางพัทธ์ธีรา สุวรรณทัต หัวหน้ากลุ่มความร่วมมือระหว่างประเทศ กองยุทธศาสตร์และแผนงาน กล่าวรายงาน และเจ้าหน้าที่ผู้รับผิดชอบในการจัดทำข้อมูลฯ ของสำนักงานอุตสาหกรรมจังหวัดในพื้นที่ภาคตะวันออกเฉียงเหนือ จำนวน 20 จังหวัด รวมจำนวน 40 คน เข้าร่วมการสัมมนา ณ โรงแรม อวานี ขอนแก่น โฮเทล แอนด์ คอนเวนชั่น เซ็นเตอร์ จังหวัดขอนแก่น
สำหรับการสัมมนาฯในครั้งนี้ มีวัตถุประสงค์เพื่อให้เจ้าหน้าที่ที่เกี่ยวข้องมีความรู้ ความเข้าใจ นำไปประกอบการจัดทำกลยุทธ์ในการปรับตัวสำหรับการประกอบกิจการในปัจจุบัน และคาดการณ์เศรษฐกิจในอนาคต สามารถจัดทําข้อมูลภาคอุตสาหกรรม และประยุกต์ใช้ในพื้นที่ได้ รวมถึงเป็นการเผยแพร่ข้อมูลแก่ผู้ประกอบการได้อย่างมีประสิทธิภาพ
วันอาทิตย์ที่ 28 สิงหาคม 2565
รัฐมนตรีว่าการกระทรวงยุติธรรม ขานรับนโยบายรัฐบาล ยกระดับค้ามนุษย์สู่เทียร์ 1 ตั้งศูนย์ตรวจสอบ เจ้าหน้าที่รัฐมีเอี่ยว
รัฐมนตรีว่าการกระทรวงยุติธรรม ขานรับนโยบายรัฐบาล ยกระดับค้ามนุษย์สู่เทียร์ 1 ตั้งศูนย์ตรวจสอบ เจ้าหน้าที่รัฐมีเอี่ยว จี้ดีเอสไอสืบสวนสะสางคดี บูรณาการร่วมหน่วยงานต่างๆ หวังเป็นหนึ่งในกลไกพาเลื่อนชั้น พร้อมเร่งช่วยเหลือคนเดือดร้อนให้มากที่สุด
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า กรมสอบสวนคดีพิเศษ(ดีเอสไอ) ได้รายงานสรุปผลการดำเนินงานป้องกันและปราบปรามการค้ามนุษย์ ประจำปี 2564 - 2565 โดยกองคดีการค้ามนุษย์ มีทั้งคดีการค้าประเวณี แรงงาน เจ้าหน้าที่รัฐไปมีส่วนเกี่ยวข้อง และการฟอกเงิน ซึ่งในช่วง 5 ปีที่ผ่านมา ทำเสร็จไปแล้ว 60 คดี และอยู่ระหว่างสอบสวน 20 คดี โดยคดีสำคัญ อาทิ การช่วยเหลือชาวเมียนมาออกจากโรงงานขนมเยลลี่ ที่กักขังบังคับใช้แรงงาน การบังคับทำงาน ทำร้ายร่างกาย ลักษณะเป็นการค้ามนุษย์ที่โรงงานขนมจีน จ.นครปฐม การค้ามนุษย์ด้านแรงงานในสวนปาล์มภาคใต้ และการร่วมมือกับกัมพูชาจับแก๊งคอลเซ็นเตอร์ เป็นต้น
นายสมศักดิ์ กล่าวอีกว่า นอกจากนี้ ดีเอสไอ ยังได้มีคำสั่งให้จัดตั้งศูนย์ติดตามและตรวจสอบเจ้าหน้าที่รัฐที่เกี่ยวข้องกับการค้ามนุษย์ เพื่อตรวจสอบ สืบสวนและสอบสวน เพื่อป้องกันปราบปราม สืบสวน สอบสวนคดีพิเศษเพื่อดำเนินคดีกับผู้กระทำความผิด โดยมีคดีที่ดำเนินการไปแล้ว เช่น กรณีร้านชมดาวคาราโอเกะ จ.กาญจนบุรี ร้านสาวพานคาราโอเกะ จ.เชียงราย ร้านบีเฮฟเว่น พัทยา ที่มีเจ้าหน้าที่รัฐเรียกรับผลประโยชน์ รับส่วย ซึ่งได้ดำเนินคดีกับเจ้าหน้าที่ไปแล้วหลายราย และอยู่ระหว่างสอบสวนอีกจำนวนมาก และได้มีการจัดตั้งศูนย์คัดแยกผู้เสียหายจากการค้ามนุษย์ โดยมีที่พักและเจ้าหน้าที่ในการช่วยเหลือบำบัดและฟื้นฟูจิตใจ รวมถึงการบูรณาการความร่วมมือระหว่างหน่วยงานต่างๆ ทั้งในและนอกประเทศอีกด้วย
"รัฐบาลได้ตั้งเป้าที่จะเลื่อนระดับขึ้นสู่เทียร์ 1 ให้ได้ภายในปี 2570 ที่ผ่านมาประเทศไทยสามารถเลื่อนระดับจากเทียร์ 2 ที่ต้องจับตามอง สู่เทียร์ 2 ได้ ซึ่งกรมสอบสวนคดีพิเศษมีกองคดีการค้ามนุษย์ ที่จะสามารถเป็นส่วนหนึ่งในการยกระดับประเทศของเราได้ จึงขอให้เร่งทำงานสืบสวนสะสางคดี บูรณาการร่วมกับหน่วยงานต่างๆ และเร่งช่วยเหลือผู้เดือดร้อนให้มากที่สุด เพื่อยกระดับสถานการณ์ด้านการค้ามนุษย์ให้เป็นไปตามมาตรฐาน ซึ่งจะทำให้เราได้รับความช่วยเหลือและความร่วมมือในหลายๆ ด้านจากต่างประเทศ" นายสมศักดิ์ กล่าว
วันจันทร์ที่ 30 สิงหาคม 2564
Govt Spokesperson: Govt opened to public comments for improvement of national administration
Govt Spokesperson: Govt opened to public comments for improvement of national administration
August 29, 2021, Government Spokesperson Thanakorn Wangboonkongchana thanked various Government agencies for conducting public surveys on the issues and situations that are currently in the public interest and on the Government’s performances. The Government is open to comments and would take those comments into consideration for the improvement of national administration, policies, and measures, to be most relevant with the people’s need.
As for the result of the recent surveys which show the public’s need for the Government’s effective management and administration on COVID-19 situation and economic rehabilitation, the Government Spokesperson insisted that the Government, as well as all public agencies, have been putting utmost effort to tackle the spread of COVID-19 to ensure sufficient medical facilities and supplies, as well as vaccines, in parallel with implementation of relief measures to remedy the COVID-19 impact against the public and some specific groups, e.g., entrepreneurs, SMEs, farmers, workers, freelancers, and students.
With the cooperation of the public to strictly comply with the Government’s COVID-19 measures, the number of infected patients has continually decreased throughout the past 2 weeks, while the number of recoveries has been increasing. The Center for COVID-19 Situation Administration has also made approval to allow some businesses/activities to reopen under the New Normal and the COVID-19 control measures, with the intention to move forward national economy. Prime Minister and Defense Minister Gen. Prayut Chan-o-cha also instructed public agencies to expedite their works and missions, implemented according to the Government’s key policies and strategies, and regularly give an update to the public in a bid to boost their confidence and to prove the Government’s result-based management and administration.
วันเสาร์ที่ 4 ธันวาคม 2564
กรมการขนส่งทางราง รวมสุดยอดโครงการระบบรางของประเทศไทย (ลพบุรี)
...
กรมการขนส่งทางราง (ขร.) กระทรวงคมนาคม รวมสุดยอดโครงการระบบรางของประเทศไทย (ลพบุรี)
“ทางรถไฟยกระดับยาวที่สุดในประเทศไทย (จังหวัดลพบุรี)” อีก 1 สุดยอดโครงการระบบรางของประเทศไทยที่แสดงให้เห็นถึงการเดินหน้าพัฒนาระบบการขนส่งทางราง ที่เกิดจากความมุ่งมั่นพัฒนาของหน่วยงานต่างๆ ในการสรรค์สร้างระบบรางให้สามารถอำนวยความสะดวกในการเดินทางและการขนส่งสินค้าให้แก่ประชาชนทั้งภาครัฐและภาคเอกชน
โครงการรถไฟทางคู่ ช่วงลพบุรี-ปากน้ำโพ (ช่วงบ้านกลับ-โคกกะเทียม) มีการก่อสร้างทางรถไฟยกระดับระยะทาง 19 กิโลเมตร เลี่ยงเมืองลพบุรี และมีระยะทางรวม 29 กิโลเมตร โดยจุดเริ่มต้นอยู่ที่สถานีรถไฟบ้านกลับ ก่อสร้างเป็นทางรถไฟระดับพื้นระยะทางประมาณ 5.7 กิโลเมตร และมีการปรับแนวก่อสร้างทางรถไฟใหม่ เพื่อหลีกเลี่ยงผลกระทบกับพระปรางค์สามยอด และโบราณสถานที่สำคัญของจังหวัดลพบุรี โดยเป็นการยกระดับทางรถไฟ ขนานกับทางหลวงหมายเลข 366 ระยะทาง 19 กิโลเมตร มีความสูงประมาณ 10-20 เมตร ก่อนจะเริ่มลดระดับลงเป็นทางรถไฟระดับพื้นระยะทางประมาณ 4.3 กิโลเมตร และบรรจบ กับทางรถไฟเดิมบริเวณก่อนเข้าสู่สถานีโคกกะเทียม ซึ่งถือว่าเป็นทางรถไฟยกระดับที่มีระยะทางยาวที่สุดในประเทศไทย ณ ปัจจุบัน และทางยกระดับบางช่วงต้องยกระดับข้ามแยก และข้ามแม่น้ำลพบุรี ซึ่งต้องใช้เทคนิคค่อนข้างสูงในการก่อสร้างทั้งนี้ มีการก่อสร้างสถานีรถไฟบนทางยกระดับ 1 สถานี ได้แก่ สถานีรถไฟลพบุรี 2
วันศุกร์ที่ 2 กรกฎาคม 2564
กิจกรรม Kick off บูรณาการขับเคลื่อนโครงการ 1 ตำบล 1 กลุ่มเกษตรทฤษฎีใหม่
หน่วยงานในสังกัดกระทรวงเกษตรฯ ในพื้นที่จังหวัดสกลนคร จัดกิจกรรม Kick off บูรณาการขับเคลื่อนโครงการ 1 ตำบล 1 กลุ่มเกษตรทฤษฎีใหม่
ดร.ทองเปลวกองจันทร์ปลัดกระทรวงเกษตรและสหกรณ์เปิดเผยว่าตามที่กระทรวงเกษตรและสหกรณ์ได้ดำเนินโครงการ1ตำบล1กลุ่มเกษตรทฤษฎีใหม่เพื่อส่งเสริมการเรียนรู้และน้อมนำหลักปรัชญาเศรษฐกิจพอเพียงด้วยการพัฒนาพื้นที่จุดเรียนรู้ในรูปแบบหลักเกษตรทฤษฎีใหม่ที่สามารถปรับเปลี่ยนได้ตามความเหมาะสมของพื้นที่เพิ่มพื้นที่เก็บกักน้ำสำหรับทำการเกษตรตลอดจนพัฒนาระบบบริหารจัดการน้ำด้วยระบบและวิธีการที่เป็นมิตรต่อสิ่งแวดล้อมและฟื้นฟูภาคการเกษตรภายหลังการแพร่ระบาดของโรคติดต่อเชื้อไวรัสโคโรนา2019โดยมุ่งเน้นเกษตรกรที่มีความตั้งใจเอาใจใส่อย่างจริงจังต่อยอดเพิ่มรายได้
นายมนสิทธ์ไพศาลธนวัฒน์ผู้ว่าราชการจังหวัดสกลนครพร้อมด้วยรองผู้ว่าราชการจังหวัดที่รับผิดชอบกระทรวงเกษตรฯจึงได้ร่วมกับหน่วยงานในสังกัดกระทรวงเกษตรและสหกรณ์ในจังหวัดสกลนครนำโดยสถานีพัฒนาที่ดินจังหวัดสกลนครจัดกิจกรรมKick offบูรณาการขับเคลื่อนโครงการ1ตำบล1กลุ่มเกษตรทฤษฎีใหม่ขึ้นซึ่งมีการส่งมอบแหล่งน้ำปลูกหญ้าแฝกหว่านปุ๋ยพืชสดปรับปรุงดินและมอบปัจจัยการผลิตตามภารกิจของหน่วยงานและการจัดงานในครั้งนี้เพื่อทำแปลงต้นแบบให้ขยายผลให้เกิดประโยชน์สูงสุดกับเกษตรกรและบรรลุวัตถุประสงค์ของโครงการ
วันอาทิตย์ที่ 28 พฤศจิกายน 2564
รองปลัด กษ. ลงพื้นที่เยี่ยมวิสากิจชุมชน
รองปลัด กษ. ลงพื้นที่เยี่ยมวิสากิจชุมชน เตรียมความพร้อมสู่การสนับสนุนพัฒนา
เมื่อวันที่ 27 พ.ย. 64 นายอำพันธุ์ เวฬุตันติ รองปลัดกระทรวงเกษตรและสหกรณ์ ลงพื้นที่ติดตามการดำเนินงานขับเคลื่อนพัฒนาวิวาหกิจชุมชน ณ วิสาหกิจชุมชนแปรรูปผลิตภัณฑ์การเกษตรและอาหารชุมชนคนน้ำพอง อำเภอน้ำพอง จังหวัดขอนแก่น โดยวิสาหกิจชุมชนดังกล่าว เป็นการรวมตัวกันของคนในชุมชน เพื่อสร้างอาชีพ เสริมรายได้ให้สมาชิก ส่งเสริมให้กลุ่มองค์กรในชุมชนเกิดความเข้มแข็ง ปัจจุบันมีสมาชิก 41 ราย ดำเนินกิจกรรมหลักเป็น 4 กลุ่มกิจกรรม ได้แก่ กลุ่มเลี้ยงด้วงมะพร้าว กลุ่มเลี้ยงปูนา กลุ่มเลี้ยงหนูพุก และกลุ่มเลี้ยงจิ้งหรีด โดยมีการพัฒนาผลผลิตในชุมชนให้มีคุณภาพได้มาตรฐานเป็นที่ต้องการของตลาด
สำหรับการลงพื้นที่ในครั้งนี้ ได้ติดตามการเตรียมความพร้อมของวิสาหกิจในการสนับสนุนการพัฒนาวิสาหกิจชุมชน ที่กระทรวงเกษตรฯ กำลังดำเนินการขอรับสนับสนุนงบประมาณจาก พ.ร.ก. ให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม ซึ่งคาดว่าจะสามารถขับเคลื่อนพัฒนาวิสาหกิจชุมชนทั่วประเทศให้สามารถพัฒนาการผลิตและการแปรรูปได้อย่างมีประสิทธิภาพ และสร้างรายได้ให้กับชุมชนได้อย่างยั่งยืนต่อไป
วันจันทร์ที่ 9 สิงหาคม 2564
ดีอีเอส ร่วมเวที World Bank เน้นการนำเทคโนโลยีดิจิทัลเป็นเครื่องมือสำคัญ ในการขับเคลื่อน ด้านการพัฒนาเศรษฐกิจและสังคมในระดับท้องถิ่น
ดีอีเอส ร่วมเวที World Bank เน้นการนำเทคโนโลยีดิจิทัลเป็นเครื่องมือสำคัญ ในการขับเคลื่อน ด้านการพัฒนาเศรษฐกิจและสังคมในระดับท้องถิ่น
เมื่อวันที่9สิงหาคม2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคม
เข้าร่วมเป็นผู้บรรยายในการประชุมเชิงปฏิบัติการของธนาคารโลกเรื่องCommunity Innovation for COVID-19 Socio-Economic Recoveryหัวข้อThailand's Strategy for Digital Developmentผ่านระบบVideo Conference ณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยการประชุมดังกล่าวเป็นการเปิดตัวข้อเสนอโครงการCommunity Innovation for COVID-19 Socio-Economic Recoveryตามที่World Bankได้มีการหารือกับกระทรวงดิจิทัลฯมาแล้วก่อนหน้านี้ ทั้งนี้วัตถุประสงค์การประชุมเพื่อเป็นเวทีแลกเปลี่ยนความเห็นในด้านการพัฒนาเศรษฐกิจและสังคมในระดับท้องถิ่นโดยใช้เทคโนโลยีดิจิทัลเป็นเครื่องมือสำคัญในการขับเคลื่อน
***********
วันศุกร์ที่ 5 สิงหาคม 2565
สธ. คาดผู้ป่วยหนักและเสียชีวิตมีแนวโน้มลดลง ห่วงปรากฏการณ์ Rebound เชื้อดื้อยาต้านไวรัสโควิด-19
.....
นพ.โอภาส การย์กวินพงศ์ อธิบดีกรมควบคุมโรค เผย สถานการณ์โรคโควิด-19 ของไทยเริ่มคงตัว คาดผู้ป่วยหนักและเสียชีวิตจะเริ่มลดลงใน 2 - 3 สัปดาห์ ซึ่งขณะนี้การระบาดเป็นสายพันธุ์ BA.4/BA.5 ค่อนข้างดื้อต่อวัคซีน การฉีดเข็มกระตุ้นจะช่วยลดการป่วยอาการหนักและเสียชีวิตได้ ดังนั้น หากฉีดเข็มล่าสุดมากกว่า 3 - 4 เดือนขึ้นไป สามารถไปฉีดเข็มกระตุ้นได้ที่สถานพยาบาลใกล้บ้าน
.
พร้อมย้ำว่า ผู้ติดเชื้อโควิดไม่จำเป็นต้องได้รับยาต้านไวรัสทุกราย ซึ่งคนทั่วไปที่แข็งแรง ฉีดวัคซีนครบถ้วน ส่วนใหญ่จะอาการน้อยไม่จำเป็นต้องรับยาต้านไวรัส และการจ่ายยาขึ้นอยู่กับดุลยพินิจของแพทย์ตามมาตรฐานสากล เป็นผู้เลือกยาให้เหมาะสมกับผู้ป่วย ซึ่งยาต้านไวรัสเป็นสารเคมีชนิดหนึ่ง มีทั้งข้อดีข้อเสีย หากรับประทานไม่ถูกต้อง ไม่เหมาะสม อาจเกิดผลข้างเคียงหรือการดื้อยาได้
.
ซึ่งขณะนี้เจอปรากฏการณ์ใหม่ คือ การรีบาวนด์ (Rebound) ดื้อยาและทำให้พบเชื้อซ้ำ เช่น กรณีนายโจ ไบเดน ประธานาธิบดีสหรัฐอเมริกา ที่รับยาต้านไวรัสแต่กลับมาพบเชื้อใหม่ สมมติฐาน คือ อาจเกิดจากรับยาต้านไวรัสเข้าไป และยาไม่สามารถกำจัดเชื้อในร่างกายคนบางคนให้หมดไป เมื่อหยุดยา เชื้อที่ซ่อนอยู่กลับมาแบ่งตัวขึ้นใหม่ จึงมีผลบวกซ้ำ ซึ่งเรื่องนี้กระทรวงสาธารณสุขจะติดตามรายละเอียดต่อไป
#ไทยคู่ฟ้า#ร่วมต้านโควิด19
-------------------